మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
ఆ రైఫిల్ షూటర్ కు ఉద్యోగం దొరికింది
గుజరాత్ కు చెందిన జాతీయ స్థాయి రైఫిల్ షూటర్ పుష్పా గుప్తా రోడ్డుపక్కన ఒక చిన్న బండిపై నూడుల్స్ అమ్ముకుంటోందని టైమ్స్ ఆఫ్ ఇండియాలో , టైమ్స్ నౌ టీవీలో వచ్చిన కథనాలకు ఆ రాష్ట్ర ప్రభుత్వం స్పందించింది.
TNN | Updated:
Dec 9, 2015, 12:34PM IST
గుజరాత్ కు చెందిన జాతీయ స్థాయి రైఫిల్ షూటర్ పుష్పా గుప్తా రోడ్డుపక్కన ఒక చిన్న బండిపై నూడుల్స్ అమ్ముకుంటోందని టైమ్స్ ఆఫ్ ఇండియాలో , టైమ్స్ నౌ టీవీలో వచ్చిన కథనాలకు ఆ రాష్ట్ర ప్రభుత్వం స్పందించింది. ఆమెకు స్టేట్ ఫర్టిలైజర్స్ కార్పొరేషన్ లో ఉద్యోగం ఇచ్చేందుకు ముందుకు వచ్చింది. కార్పొరేషన్ ఛైర్మన్ ఏకే నందా ఈ విషయాన్ని మీడియాకు, పుష్పాగుప్తాకు తెలిపారు. ఆమె చదువు పూర్తి కాగానే ఆమెకు ఉద్యోగం ఇస్తామని ఈ లోగా ఆమె రైఫిల్ షూటింగ్ ప్రాక్టీస్ కోసం ఆర్థికసాయం కూడా చేస్తామని ఆయన తెలిపారు. ప్రస్తుతం పుష్పా గుప్తా బీకామ్ మూడవ సంవత్సరంలో ఉంది. మహిళలు రైఫిల్ షూటింగ్ క్రీడలో ప్రవేశించడం అరుదు. అలాంటి క్రీడలో పుష్పా గుప్తా సునాయాసంగా రాణించి 8 వరకు ప్రతిష్టాత్మక పతకాలు సాధించింది. మరిన్ని పోటీల్లో పాల్గొని జాతీయ చాంపియన్ కావాలని గతంలో కలలు కంది. ఆ కలలు నిజం చేసుకోవడానికి ఇంటి పరిస్థితులు సరిపోకపోవడంతో దిక్కుతోచక ఆటను త్యాగం చేసింది. మిగిలిన క్రీడలతో పోలిస్తే రైఫిల్ షూటింగ్ అనేది చాలా ఖరీదైన క్రీడ. ధనవంతులు లేదా స్పాన్సర్లు ఉన్నవారే ఈ ఆటలో నిలదొక్కుకునే అవకాశాలు ఎక్కువ. మిగిలిన వారికి అది వీలుపడదు. ఒక రైఫిల్ ఖరీదు చేయడానికి రూ. 5 లక్షలు వెచ్చించాలి.అందుకే ఆమె నూడుల్స్ అమ్మే బండి పెట్టుకుంది.